Medlemsmøde+på+Amager+onsdag+den+2.+marts+kl.+18-19

Referat af Medlemsmøde i KBHFF Amager
Onsdag den 2. marts kl. 18-19 i butikken på Backersvej 140.


 * Dagsorden:**
 * 1.** Butikkens fremtidige beliggenhed - tre scenarier.
 * a) Butikken fortsætter på Backersvej 140. Se billeder fra Backersvej her.
 * b) Butikken flyttes til Prags Boulevard 43 (Overgangsperiode marts-april 2011). Se billeder fra Prags Boulevard her
 * c) Afdelingen splittes op i KBHFF Amager med butik på Backersvej 140 og KBHFF Amagerbro med butik på Prags Boulevard 43.
 * 2.** Diskussion, konsensusbeslutning og plan for det videre forløb
 * 3.** Valg af 2 økonomiansvarlige, 2-3 butiksansvarlige (hvoraf én hovedansvarlig), 2 indkøbsansvarlige (hvoraf én hovedansvarlig).
 * 4.** Erfaringsopsamling omkring vagterne, er der for mange på vagt, for få etc?
 * 5.** Opsamling, nyt fra arbejdsgrupperne og information om kommende medlemsmøder.

Der blev skitseret et billede af hvordan en konstellation med to lokaler eller to afdelinger kunne fungere. Det blev nævnt at ved den uofficielle afstemning på nettet var der 77 medlemmer der gerne så en butik på Prags Boulevard og 11 der gerne så en butik på Backersvej, ud af afdelingens i alt 195 medlemmer. Det blev understreget at afstemning kun kan bruges til at vejre stemningen og ikke som beslutningsgrundlag. Det blev nævnt at butikken kun for nylig flyttede ud på Backersvej og der er ikke blevet lavet noget reklame, så der ligger sandsynligvis et stort endnu uopdaget medlemspotentiale i området. Der blev nævnt at der er flere potentielle lokaler ud over disse to. Vi kan måske også få et samarbejde med Amager Fælled Skole, men muligheden er endnu ikke undersøgt til bunds. Vi blev enige om at vi ikke kan vente med at tage en principbeslutning om de to lokaler på dagsorden, men det skal ikke forhindre os i at undersøge stadig flere muligheder og hvis de viser sig at være rigtig gode må vi tage det op til en ny diskussion.
 * Referat:**
 * 1.** Der blev først orienteret om forholdene ved de to forskellige steder, og de kan summeres således:
 * || Backersvej 140 || Prags Boulevard 43 ||
 * Ejerforhold || Privat festlokale ejet af et af vores medlemmer || Privat nedlagt fabrikslokale ejet af Sadolin ||
 * Økonomi || Stilles til vores rådighed gratis || Stilles til vores rådighed gratis ||
 * Tidsperspektiv || Ingen tidsfrist || Nuværende brugsaftale løber frem til udgangen af 2012. Kan sandsynligvis forlænges men ingen garantier. ||
 * Råderum || Vi kan frit benytte lokalerne hver onsdag eftermiddag, og muligvis også på andre tidspunkter efter aftale, så længe vi efterlader stedet i samme stand som vi finder det. || Vi kan benytte stedet alle ugens dage efter aftale med de andre grupper der bruger det. Vi har mulighed for at ændre de fysiske rammer ("alt undtagen bærende vægge") i samarbejde med de øvrige grupper der bruger stedet - og vi forventes at yde en indsats for at renovere stedet. Vi kan søge økonomiske midler til renoverings materialer hos lokale puljer. ||
 * Vand || Ja || Vandtilførsel vil sandsynligvis blive repareret i løbet af foråret ||
 * Varme || Ja || Der kan måske anskaffes nogle gasvarmere men det er et stort lokale så det bliver nok svært at varme rigtigt op. ||
 * Toilet || Ja || Ja, men pt ingen vandtilførsel ||
 * Køkken || Ja, med service og opvaskemaskine || Ja, begrænset tekøkken pt uden vand ||
 * Gårdhave || Nej || Ja ||
 * Miljø || Mindre tætbefolket parcelhuskvarter || Tætbefolket "stenbro" ||

**2.** Der fulgte en livlig diskussion af fordele og ulemper ved begge lokaler og ved to-lokale-løsningen. Der var god stemning for at prøve at bruge begge lokaler i en midlertidig fase. Som alternativ til en afstemning blev der spurgt om nogen havde stærkt modstand mod denne strategi, og det var der ikke. To-lokales-strategien kan beskrives således: Vi er rigtig glade for lokalerne på Backersvej, der er mange medlemmer der vil være kede hvis butikken her lukkede, og der er mange der tror på at der er potentiale for at der kan komme mange flere medlemmer fra nærområdet. . Lokalet på Prags Boulevard lyder rigtig spændende, der er mange der foretrækker denne beliggenhed og ser muligheder i det store rum med tilhørende have og fællesskab med andre lokale foreninger. Det kræver dog en stor arbejdsindsats, så vi skal være sikre på at vi har nok medlemmer der kan og vil hjælpe med renoveringen, og at vi kan få penge til den nødvendige renovering. Det kan jo også være at vi ikke kan få lov at blive der efter 2012. Vi har ikke medlemmer nok til at det giver mening at splitte afdelingen op i to afdelinger med alt hvad dette indebærer af lokaldrevet økonomi, vagthåndtering osv. Derfor vil vi gerne forblive én fælles afdeling, i hvert fald indtil vi er så store at en opsplitning giver mere mening. Så den foretrukne model er én Amagerafdeling med 2 butikslokaler. Det ene lokale vil fungere som "hovedsæde" og her bliver varerne leveret og poserne pakket, og medlemmer kan hente deres poser i butikken. Det andet lokale vil fungere som "satellit" og der vil være vagter der går ud på at transportere poser hertil fra "hovedsædet" og en mindre bemanding af salgs og info vagter der passer med det lokale aktivitetsomfang. Der blev opstartet en arbejdsgruppe med henblik på at planlægge og koordinere vores indsats for at renovere lokalet på Prags Boulevard i samarbejde med de andre brugere af lokalet. Arbejdsgruppens Wikiside kan ses her. Alle interesserede opfordres til at kontakte dem eller bare dukke op ved næste møde. Indtil lokalerne er klar vil al aktiviteten fortsætte som nu fra Backersvej. De medlemmer der gerne vil arbejde for at udvide medlemstallet i området omkring Backersvej opfordres til at danne en PR arbejdsgruppe. I kan kontakte Martin (på martinmattuck@gmail.com) for at komme i gang og få noget af det eksisterende PR materiale til at arbejde videre med.

Butiksansvarlig og KBHff Amagers repræsentant i Kollektivgruppen: Nina Boelslund Nielsen, suppleant: Maria Pi Højlund Nielsen Økonomiansvarlige og KBHff Amagers repræsentanter i Økonomigruppen: Maria Pi Højlund Nielsen og Marie Louise Blauenfeldt Indkøbsansvarlig og KBHff Amagers repræsentant i Indkøbsgruppen: Kasper Fleng Norup
 * 3.** Følgende personer blev valgt som områdeansvarlige på vegne af Amagerafdelingen overfor KBHffs fællesorganer


 * 4.** Der blev ikke tid til at udveksle erfaringer omkring vagterne. Det blev kort diskuteret hvorvidt vi gerne ville tilføje en smagsprøvevagt. Det er således at vores afdelingsøkonomi giver et lille månedligt overskud på ca. 300 kr, som vi kan vælge i fællesskab hvad skal bruges til. En mulighed er at afsætte nogle af dem til at købe ingredienser til at tilberede nogle smagsprøver af ugens poses indhold. Jakob (rabubald@gmail.com) meldte sig som torveholder på opgaven med at opstarte smagsprøver, andre interesserede er velkomne til at kontakte ham.

Der blev vejret stemning omkring et socialt arrangement for medlemmerne, og der var interesse for en eller anden form for hyggelig komsammen kombineret med information om fremgangen på Prags Boulevard om ca. 2 måneder.
 * 5.** Nyt fra arbejdsgrupper blev meget kort pga tidsmangel. Det blev nævnt at butiksgruppen meget gerne vil have flere medlemmer til at hjælpe med planlægning og afvikling af butiksdriften, interesserede kan tilmelde sig ved at skrive til amager_butiksgruppe@kbhff.dk eller tale med butiksgrupperepræsentanten næste onsdag.